**ޖަދުވަލު 4**

ނާސްތާ މެނޫ

**ތައާރަފް:**

ހެނދުނުގެ ނާސްތާއަކީ ދުވާލުގެ އެންމެ މުހިންމު ކެއުމެވެ. ހެނދުނުގެ ނާސްތާގެ ސަބަބުން ދަރިވަރުން ކުލާހުގައި ހަރަކާތްތެރިވާ މިންވަރާ އަދި ސިކުޑިން ބޭނުންކޮށްގެން ކުރާމަސައްކަތްތަށް ކުރުމުގައި ދަރިވަރުން ހަނދާންކުރަން ބޭނުންވާ މަޢުލޫމާތު ހަނދާނަށް ގެންނަން ފަސޭހަވެއެވެ. އަދިހަމައެހެންމެ ކުލާހުގައި ހިނގާކަންތައްތަކަށް ދޭންޖެހޭ އަހަމިއްޔަތުކަން އިތުރުކުރުވައެވެ. މީގެ އިތުރުންވެސް ރަނގަޅު ނާސްތާއެއް ކޮންމެ ދުވަހަކު ބޭނުންކުރާނަމަ ދަރިވަރުން ހެދިބޮޑުވަމުން އަންނައިރު، އެދަރިވަރުންގެ ހަށިގަނޑުގެ ކަށިތަކާއި މަސްތަކާއި ހުޅުތައް ވަރުގަދަ ކޮށްދިނުމަށް މަގުފަހިކޮށްދޭތީ، ދަރިވަރުން ދުޅަހެޔޮ ސިއްހަތެއްގައި ތިބުމަށް އެހީތެރިވެދެއެވެ.

ދަރިވަރުން ދުޅަހެޔޮ ސިއްހަތެއްގައި ތިބުމުން، ދަރިވަރުންގެ ހާޒިރީ ރަނގަޅުވެ، ސްކޫލުގެ ހަރަކާތްތަކުގައި ދަރިވަރުންގެ ބައިވެރިވުން އިތުރުވެ، އުނގެނުމުގައި ހާސިލްވާމިންވަރު އިތުރުވެގެންދެއެވެ.

ހެނދުނުގެ ނާސްތާ މެނޫ (މެނޫ ސެޓް 1)

ތިރީގައި އެވަނީ ހެނދުނުގެ ނާސްތާއަށް ދަރިވަރުންނަށް ދޭނޭ ކާނާގެ މެނޫތަކެވެ.

|  |  |  |  |  |
| --- | --- | --- | --- | --- |
| މެނޫ 1.1 | މެނޫ 1.2 | މެނޫ 1.3 | މެނޫ 1.4 | މެނޫ 1.5 |
| ޕާން  ބިސްގަނޑު  ކިރުޕެކެޓް | ރޮށި  ފަތު މަސްހުނި  ކިރުޕެކެޓް | ރޮށި  ތަރުކާރީ މަސްހުނި  ކިރުޕެކެޓް | ރޮށި  ބޭކްޑް ބީންސް  ކިރުޕެކެޓް | ރޮށި  މަސްހުނި  ކިރުޕެކެޓް |
| މެނޫ 1.6 | މެނޫ 1.7 | މެނޫ 1.8 | މެނޫ 1.9 | މެނޫ 1.10 |
| ޓޯސްޓް އެގްވެޖް  ކިރުޕެކެޓް | ބިސް ސޭންޑްވިޗް  ކިރުޕެކެޓް | ޓޫނާ ސޭންޑްވިޗް  ކިރުޕެކެޓް | ޕާން  ޕީނަޓް ބަޓަރ  ކިރުޕެކެޓް | ޗީޒް ސޭންޑްވިޗް  ކިރުޕެކެޓް |
| މެނޫ 1.11 | މެނޫ 1.12 | މެނޫ 1.13 |  |  |
| މަސްބަނަސް(ވަށް)  ކިރުޕެކެޓް | މަސްބަނަސް (ދިގު)  ކިރުޕެކެޓް | ޕިއްޒާ  ކިރުޕެކެޓް |  |  |



**ރެސިޕީ ކާޑު**

|  |  |
| --- | --- |
| މެނޫ 1.1 | މެނޫ 1.2 |
| **ޕާން އަދި ބިސްގަނޑު**   * ޕާން * އާދައިގެ ބިސްގަނޑު ނުވަތަ ފަތްއަޅާފައި * ކިރު ޕެކެޓް (ފުލްކްރީމް)   **ބިސްގަނޑު ރެސިޕީ**   * ބިސް * ކޮށާފައި ހުރި މުރަނގަފަތް /ކޮޕީ ފަތް/ ކަންކުންފަތް   ރޮށިވަކިން ބިސްގަނޑުވަކިން، ޕެކް ކުރުމަށް | **ރޮއްޓާއި ފަތު މަސްހުނި**   * ރޮށި * ފަތުމަސްހުނި * ކިރު ޕެކެޓް (ފުލްކްރީމް)   **މަސްހުނި ރެސިޕީ**   * ދަޅުމަސް ނުވަތަ ވަޅޯ މަސް * ކާށި ހުނި * ހިމުންކޮށް ކޮށާފައި ފިޔާ / ލުނބޯ ހުތް * ފަތް – ތުނިކޮށް ކޮށާފައި   ނޯޓް: ލެޓިއުސް/ކޮޕީ ފަތް/ ކަންކުންފަތް/އަނބުޅަފަތް/ކުއްޅަފިލާ ފަތް ފަދަ  ރޮށިވަކިން މަސްހުނިވަކިން، ޕެކް ކުރުމަށް |

|  |  |
| --- | --- |
| މެނޫ 1.3 | މެނޫ 1.4 |
| **ރޮށި ތަރުކާރީ މަސްހުނި**   * ރޮށި * ތަރުކާރީ މަސްހުނި * ކިރު ޕެކެޓް (ފުލްކްރީމް)   **ހަދަން ބޭނުންވާ ތަކެތި**   * ދަޅުމަސް ނުވަތަ ވަޅޯމަސް * ހުނި * ފެނުކެއްކި ތަރުކާރީ * ހިމުންކޮށް ކޮށާފައި ފިޔާ / ލުނބޯ ހުތް   ނޯޓް: ބަރަބޯ / ބަށި / ކެރެޓު ފަދަ ތަރުކާރީ ބޭނުންކުރެވިދާނެ  ރޮށިވަކިން މަސްހުނިވަކިން، ޕެކް ކުރުމަށް | **ރޯލްޑް ބޭކްޑްބީން ރޮށި**   * ރޯލްޑް ބޭކަޑްބީންސް 2 ރޮށި * ކިރު ޕެކެޓް (ފުލްކްރީމް)   **ހަދަން ބޭނުންވާ ތަކެތި**   * ރޮށި * ބޭކްޑްބީންސް * ލޮނުމެދު – ހިމުންކޮށްފައި * ބޭކްޑްބީން   ރޮށިވަކިން ބޭކްޑްބީން، ޕެކް ކުރުމަށް |

|  |  |
| --- | --- |
| މެނޫ 1.5 | މެނޫ 1.6 |
| **ރޮށި އާދައިގެ މަސްހުނި**   * ރޮށި / ޕާން * މަސްހުނި * ކިރު ޕެކެޓް (ފުލްކްރީމް)   **ހަދަން ބޭނުންވާ ތަކެތި**   * ދަޅުމަސް ނުވަތަ ވަޅޯމަސް * ހުނި * ހިމުންކޮށް ކޮށާފައި ފިޔާ / ލުނބޯ ހުތް   ރޮށިވަކިން މަސްހުނިވަކިން، ޕެކް ކުރުމަށް | **ޓޯސްޓް އެގްވެޖް ބްރެޑް**   * ޓޯސްޓް އެގްވެޖް ބުރެޑް * ކިރު ޕެކެޓް (ފުލްކްރީމް)   **ހަދަން ބޭނުންވާ ތަކެތި**   * ޕާން * ބިސް * ޓޮމާޓޯ ހިމުންކޮށް ކޮށާފައި * މުގުރި އަސޭމިރުސް |

|  |  |
| --- | --- |
| މެނޫ 1.7 | މެނޫ 1.8 |
| **ބިސް ސޭންޑްވިޗް**   * ސޭންޑުވިޗެ * ކިރު ޕެކެޓް (ފުލްކްރީމް)   **ސޭންޑްވިޗު ހަދަން ބޭނުންވާ ތަކެތި**   * ޕާން * ފެނުކެއްކި ބިސް * ޓޮމާޓޯ * ލެޓިޔުސް ފަތް * ކުޑަ އަސޭމިރުސް ކޮޅެއް | **މަސް (ޓޫނާ) ސޭންޑްވިޗް**   * ސޭންޑުވިޗް * ކިރު ޕެކެޓް (ފުލްކްރީމް)   **ސޭންޑްވިޗު ހަދަން ބޭނުންވާ ތަކެތި**   * ޕާން * ދަޅު މަސް * ފިޔާ ހިމުންކޮށް ކޮށާފަ * ފޮތި ޓޮމާޓޯ * ކުޑަ އަސޭމިރުސް ކޮޅެއް |

|  |  |
| --- | --- |
| މެނޫ 1.9 | މެނޫ 1.10 |
| **ޕީނަޓްބަޓަރ ޕާން**   * ޕީނަޓްބަޓަރ ޕާން * ކިރު ޕެކެޓް (ފުލްކްރީމް)   **ހަދަން ބޭނުންވާ ތަކެތި**   * ޕާން * ޕީނަޓް ބަޓަރ | **ޗީޒް ސޭންޑްވިޗް**   * 2 ފޮތި ސޭންޑްވިޗް * ކިރު ޕެކެޓް (ފުލްކްރީމް)   **ޗީޒް ސޭންޑްވިޗް ހަދަން ބޭނުންވާ ތަކެތި**   * ޕާން * ޗީޒް |

|  |  |
| --- | --- |
| މެނޫ 1.11 | މެނޫ 1.12 |
| **މަސްބަނަސް (ވަށް)**  މަސްބަނަސް (ވަށް)   * ކިރު ޕެކެޓް (ފުލްކްރީމް)   **ހަދަން ބޭނުންވާ ތަކެތި**  ބަނަސް (ވަށް)   * ތާޒާ ފަރުމަސް/ލީން މީޓް/ޗިކަން ބްރެސްޓް * ލެޓިއުސް * ޓޮމާޓޯ * ކިއުކަންބާ * ޕެޕަރ   ނޯޓް: މެޔޮނައިޒު ނާޅައި ލޮނާއި ތެޔޮ މަދުކޮށް ބޭނުންކުރުން | **މަސްބަނަސް (ދިގު)**  މަސްބަނަސް (ދިގު)   * ކިރު ޕެކެޓް (ފުލްކްރީމް)   **ހަދަން ބޭނުންވާ ތަކެތި**  ބަނަސް (ދިގު)   * ތާޒާ ފަރުމަސް/ލީން މީޓް/ޗިކަން ބްރެސްޓް * ލެޓިއުސް * ޓޮމާޓޯ * ކިއުކަންބާ * ޕެޕަރ   ނޯޓް: މެޔޮނައިޒު ނާޅައި ލޮނާއި ތެޔޮ މަދުކޮށް ބޭނުންކުރުންލެ، |

|  |  |
| --- | --- |
| މެނޫ 1.13 |  |
| **ޕިއްޒާ**  ޕިއްޒާ   * ކިރު ޕެކެޓް (ފުލްކްރީމް)   **ހަދަން ބޭނުންވާ ތަކެތި**   * ޕިއްޒާ ފުއްގަޑު * ޗީޒް * ދަޅުމަސް/ޗިކަން ބްރެސްޓް * ޓޮމާޓޯ |  |

ނޯޓް:

* **އަދަދު:** ރޮށި ހިމެނޭ ކޮންމެ މެނޫއެއްގައި 2 ރޮށި ހިމަނަން ވާނެއެވެ. އަދި ޕާން ހިމެނޭ ކޮންމެ މެނޫއެއްގައި 2 ފޮތި ޕާން ހިމަނަން ވާނެއެވެ.
* **ކިރު:** ކިރު ހުންނަންވާނީ ފުލްކްރީމް 75 ނުވަތަ 100 ނުވަތަ 180 ނުވަތަ 200 އެމް އެލްގެ ކުދި ޕަކެޓެވެ.
* **ބަންދު ކުރުން:** ރޮށި ހިމެނޭ ކޮންމެ މެނޫއެއްވެސް ރޮއްޓާ ޖަހައިގެން ކާނެ އެއްޗަކާއި ރޮށި ވަކިން ކިޗަން ޕޭޕަރުން ބަންދު ކޮށްފައެވެ.
* **ޕާން:** ޕާން ހިމެނޭ ކޮންމެ ބާވަތެއްވެސް ހުންނަންވާނީ ކިޗަން ޕޭޕަރުން ބަންދު ކޮށްފައެވެ.
* **ނުވަތަ:** ރޮށި އަދި މަސްހުނި ވަކިން ޓްރޭއަށް އަޅާފައި، ދަރިވަރުންނަށް ކާނޭ މެލަމައިން ތަށި ނުވަތަ ލަންޗް ބޮކްސް އަށް އަޅައިގެން ކެއުމުގެ އިންތިޒާމު ހަމަޖެއްސުން. މިގޮތަށް ހަމަޖެއްސުމުގައި، ދަރިވަރު ކާން ބޭނުންކުރާ ތަކެއްޗަކީ ސާފުތާހިރު އެއްޗެއްތޯ ކަށަވަރު ކުރުމަކީ ސްކޫލުގެ ޒިންމާއެކެވެ.
* މިރުސް/ލޮނު/ފިޔާ އަޅަންޖެހޭ ތަކެއްޗަށް ރަހަލާވަރަށް މިތަކެތި އަޅަންވާނެއެވެ.

**ސޭންޑުވިޗު ބަންދުކުރާގޮތުގެ ނަމޫނާ**



* **ޑެލިވަރ ކުރުން:** ކޮންމެ ދަރިވަރެއްގެ ނާސްތާ ސްކޫލަށް ގެންނަންވާނީ ފުޑްގްރޭޑް ކަރުދާސް ކޮތަޅުގައި ބަންދުކޮށް އެކޮތަޅުގައި ހިމެނޭ ނާސްތާ ލޭބަލްކޮށްގެންނެވެ.



ހެނދުނުގެ ނާސްތާ މެނޫ (މެނޫ ސެޓް 2)

|  |  |
| --- | --- |
| **މެނޫ 2.1** | **މެނޫ 2.2** |
| 1 ފެނު ކެއްކި ބިސް  1 މެދުމިނުގެ ދޮންކެޔޮވަކެއް  1 ކިރު ޕަކެޓު | 1 ފެނު ކެއްކި ބިސް  1 އާފަލު  1 ކިރު ޕެކެޓު |
|  |  |
| **މެނޫ 2.3** | **މެނޫ 2.4** |
| 1 ފެނު ކެއްކި ބިސް  1 ޖޯޑު (250 މލ) ކަރާ ކޮށާފައި  (ޕްރީ ސްކޫލް ދަރިވަރުންނަށް ބައި ޖޯޑު؛ 125 މލ)  1 ކިރު ޕެކެޓު | 1 ފެނު ކެއްކި ބިސް  1 އޮރެންޖް (ކޮށާފައި)  1 ކިރު ޕެކެޓު |
|  |  |
| **މެނޫ 2.5** |  |
| 1 ފެނު ކެއްކި ބިސް  1 ޖޯޑު (250 މލ) ފަޅޯ ކޮށާފައި  (ޕްރީ ސްކޫލް ދަރިވަރުންނަށް ބައި ޖޯޑު؛ 125 މލ)  1 ކިރު ޕެކެޓު |  |

**ނޯޓް: މޭވާ ހިމެނޭ ކޮންމެ މެނޫއެއްގައި އެއިރަކު ރަށުން ލިބެންހުންނަ މޭވާއެއް ހަމަޖެއްސިދާނެއެވެ.**

* **ބަންދު ކުރުން:** ރޮށި ހިމެނޭ ކޮންމެ މެނޫއެއްވެސް ރޮއްޓާ ޖަހައިގެން ކާނެ އެއްޗަކާއި ރޮށި ވަކިން ކިޗަން ޕޭޕަރުން ބަންދު ކޮށްފައެވެ.
* **ނުވަތަ:** ރޮށި އަދި މަސްހުނި ވަކިން ޓްރޭއަށް އަޅާފައި، ދަރިވަރުންނަށް ކާނޭ މެލަމައިން ތަށި ނުވަތަ ލަންޗް ބޮކްސް އަށް އަޅައިގެން ކެއުމުގެ އިންތިޒާމު ހަމަޖެއްސުން. މިގޮތަށް ހަމަޖެއްސުމުގައި، ދަރިވަރު ކާން ބޭނުންކުރާ ތަކެއްޗަކީ ސާފުތާހިރު އެއްޗެއްތޯ ކަށަވަރު ކުރުމަކީ ސްކޫލުގެ ޒިންމާއެކެވެ.

ހެނދުނުގެ ނާސްތާ މެނޫ (މެނޫ ސެޓް 3)

**މެނޫ ސެޓް 3.1**

1 ފެނުކެއްކި ބިސް

1 ފުލް ކްރީމް ކިރުޕަކެޓު

1 ޖޯޑު ހަމަވާވަރަށް (250 އެމް އެލް) މޭވާ

(ޕްރީ ސްކޫލް ދަރިވަރުންނަށް ބައި ޖޯޑު؛ 125 އެމް އެލް)

ނޯޓް: މޭވާގެ ތެރޭގައި ހިމަނާނީ އާފަލު، އޮރެންޖު، ދޮންކެޔޮ، ފަޅޯ ނުވަތަ ކަރައެވެ. މީގެ އިތުރުން އެއިރަކު ރަށުން ލިބެންހުންނަ މޭވާއެއް ހަމަޖެއްސިދާނެއެވެ.

ތަކެތި ދަރިވަރުންނަށް ފޯރުކޮށްދިނުން

* ފެނުކެއްކި ބިސް ހުންނަންވާނީ ނޮޅާފަ، ސާފުކޮށްފަ، ދޮވެފައެވެ.
* މޭވާ ހުންނަންވާނީ ދޮވެފަ، ދަރިވަރުންނަށް ކާންފަސޭހަވާނޭ ސައިޒަކަށް ކޮށާފަ (ދޮންކެޔޮ ފިޔަވާ) އެވެ.
* ތަބަކުން މޭވާ ފަސޭހައިން ނެގޭނޭ އާލާތެއް އޮންނަންވާނެއެވެ.

ކޮންމެ 15 ކުއްޖަކަށް ތަބަކެއްގެ ނިސްބަތުން ކޮންމެ ކުލާހަކަށް ބިސް އަދި މޭވާ ވަކިން ތަބަކަށް އަޅާފައި ސްކޫލަށް ފޯރޮކޮށްދޭންވާނެއެވެ.

  

ދަރިވަރުންނާ ހަމައަށް ގެންދެވެންދެން ބިސް އަދި މޭވާވެސް ހުންނަންވާނީ މަތިޖެހި ބަންދު ކުރެވިފައެވެ.

 ދަރިވަރުން މޭވާ ކެއުމަށް މެލަމައިން ތަށި ނުވަތަ ލަންޗް ބޮކްސް އަކަށް އަޅައިގެން ކެއުމުގެ އިންތިޒާމު ހަމަޖެއްސުން. މިގޮތަށް ހަމަޖެއްސުމުގައި، ދަރިވަރު ކާން ބޭނުންކުރާ ތަކެއްޗަކީ ސާފުތާހިރު އެއްޗެއްތޯ ކަށަވަރު ކުރުމަކީ ސްކޫލުގެ ޒިންމާއެކެވެ.

**އެހެނިހެން ކަންކަން**

**ތާޒާކަން ބެލުމަށް ބޭނުންކުރާ ޕެކް**

* ނާސްތާއަށް އޯޑަރު ކުރާއިރު ނާސްތާގެ ތާޒާކަމާއި ކޮލިޓީ ބެލުމުގެ ގޮތުން އޯޑަރުކުރާ ކޮންމެ މެނޫއަކުން 1 ޕެކް އޯޑަރުކުރަންވާނެއެވެ. ނާސްތާގެ ތާޒާކަން ބެލުމުގައި ކިރު ޕެކެޓް ނުހިމެނޭނެއެވެ.

**ކުނި މެނޭޖުކުރުން:**

* އިތުރު އަގަކާއި ނުލައި އެކަން ކޮށްދިނުމަށް ކޮންޓްރެކްޓަރ އެއްބަސްވާނަމަ އެފަރާތާއި ހަވާލުކޮށްގެން ކުރިއަށް ގެންދެވިދާނެއެވެ. އަދި އެހެން ކުރިއަށް ނުގެންދެވޭނަމަ ސްކޫލުން މެނޭޖުކުރުމުގެ ކަންކަން ކުރިއަށް ގެންދަންވާނެއެވެ.

**ކިރު ޕެކެޓް އައިސްކުރުން**

* ކިރު ޕެކެޓް އައިސް ކުރުމަށް އިތުރު ފައިސާއެއް ޚަރަދެއް ނުކުރެވޭނެއެވެ. ނަމަވެސް އިތުރު ޚަރަދަކާއި ނުލައި ސްކޫލްތަކުން މެނޭޖުކުރެވޭނަމަ ފިނިކޮށްގެން ދަރިވަރުންނަށް ކިރު ދެވިދާނެއެވެ.

**ނާންނަ ކުދިންނާއި ނާސްތާއާއެކު ކިރު ނުބޯ ކުދިންގެ ކިރު ޕެކެޓް**

* ސްކޫލަށް ހާޒިރުނުވާ ދަރިވަރުންނާއި ނާސްތާއާއެކު ކިރު ނުބޯ ކުދިންގެ ކިރު ޕެކެޓް ސްކޫލަށް ނެންގެވުމަށްފަހު، ސްޓޮކަށް ވެއްދުމަށް ކޮންޓްރެކްޓަރާ ހަވާލުކުރަންވާނެއެވެ. މިކަމުގެ އިންތިޒާމް ސްކޫލާއި ކޮންޓްރެކްޓަރާ މަޝްވަރާކޮށްގެން ކުރިއަށް ގެންދަންވާނެއެވެ.

**ކިރު ޕެކެޓަށް ފައިސާދެއްކުން**

* ކިރު ޕެކެޓްގެ ބިލުގެ އަދާކުރާނީ މިނިސްޓްރީ އޮފް އެޑިޔުކޭޝަނުންނެވެ.
* ކިރު ޕެކެޓްގެ ބިލު މިނިސްޓްރީ އޮފް އެޑިޔުކޭޝަނުން އަދާކުރުމަށްޓަކައި ނަމޫނާ ފޯމް "އެސް.ޓީ.އޯ އިން ފޯރުކޮށްދޭ މިލްކް ޕެކެޓް ދޫކުރެވޭ ގޮތުގެ ތަފްސީލް" ގައިވާ މަޢުލޫމާތު ކޮންމެ މަހަކު ފުރިހަމަކޮށް، ސްކޫލާއި ކޮންޓްރެކްޓަރގެ ފަރާތުން ސޮއިކުރުމަށްފަހު މިނިސްޓްރީ އޮފް އެޑިޔުކޭޝަންގެ ޕްރޮކިއުމަންޓް ސެކްޝަންގެ އީމެއިލް [procurement@moe.gov.mv](mailto:procurement@moe.gov.mv) އަށް ފޮނުއްވަމުން ގެންދިއުން. އަދި ކޮންޓްރެކްޓަރެއް ހަމަޖެހިފައިވާނެތް ސްކޫލްތަކުން މިފޯމް ފުރިހަމަ ކުރާނީ ސްކޫލުންނެވެ.